Narváez hadde gitt opp håpet om at skipa hans skulle komme ham til unnsetning. For å komme seg derfra måtte de ty til drastiske tiltak. De satte i gang med å smelte om våpen og rustninger til redskaper, slik at de kunne bygge seg båter. I løpet av halvannen måned klarte de å bygge fem. De overlevde ved å spise hestene sine. Hver tredje dag slakta de en hest til mat. Hestenes hår blei brukt til å lage reip og skinnet til å lage vannposer. Til ære for hestene blei stedet døpt Hestebukta.